Source: http://agroforum.sk/showthread.php?s=44c5a0a1b2b5bd56519b744d444e88fa&p=9428
Timestamp: 2019-11-19 07:27:33+00:00

Document:
čistenie lúk a pasienkov od náletových drevín - AgroFórum
08-02-2017, 10:29 #1
Katastrálne územie: Čaklov
Parcelné číslo (miestny názov územia): C KN č. 2714
V bežnej praxi sa stáva, že vlastník prípadne užívateľ poľ. pozemku chce využívať pozemok v katastri nehnuteľností vedený ako TTP ale tento pozemok je porastený náletovými drevinami (niekde s obvodom nad 40 cm)a krovím. Takýto stav pozemku bol zapríčinený predchádzajúcim užívateľom, ktorý ho rokmi neobhospodaroval, pričom už subjekt zanikol. Tu nastáva problém so zákonom o ochrane prírody a krajiny kde podľa § 47 ods. 3 sa na výrub náletových drevín vyžaduje súhlas orgánu ochrany prírody. Okrem toho vzniká v zmysle § 48 zákona pre užívateľa povinnosť náhradnej výsadby prípadne finančnej náhrady vo výške spoločenskej hodnoty. Takáto výška náhrad je neúmerne vysoká a likvidačná.
Podľa § 47 ods. 4 písm. e) zákona súhlas na výrub drevín sa nevyžaduje ak oprávnenie alebo povinnosť výrubu vyplýva z osobitných predpisov, 78). To znamená, že pre užívateľa vzniká iba oznamovacia povinnosť (§ 47 ods. 7).
Som toho názoru, že takáto oznamovacia povinnosť sa vťahuje aj na osobitný predpis a to zákon č. 220/2004 Z.z. o ochrane a využívaní poľ. pôdy, kde v § 3 ods. 1 zákona každý vlastník poľnohospodárskej pôdy alebo nájomca a správca poľnohospodárskej pôdy je povinný
b) predchádzať výskytu a šíreniu burín na neobrábaných pozemkoch, ak osobitný predpis neustanovuje inak,
Čiže takáto povinnosť starostlivosti o poľ. pôdu vyplýva priamo zo zákona o ochrane poľ. pôdy.
Pracovníci odboru životného prostredia ale tvrdia, že oznamovacia povinnosť výrubu drevín sa na § 3 zákona o ochrane pôdy nevzťahuje, lebo tam nie je uvedené slovo "výrub alebo výsek". S týmto nesúhlasím lebo obidva zákony sú rovnocenné a poznámka pod čiarou 78) uvedená pri § 47 ods. 4 písm. e) zákona o ochrane prírody nemá záväzný ale iba informatívny charakter. Pritom slová "výrub" nie sú uvedené ani v ostatných citovaných zákonoch v poznámke pod čiarou č. 78.
Preto chcem vedieť či pri čistení pasienkov od drevín s poukazom na povinnosť vyplývajúcu z § 3 ods. 1 zákona o ochrane pôdy postačuje oznamovacia povinnosť alebo je potrebný súhlas orgánu ochrany prírody aj s uloženými náhradami.

References: § 47
 § 48
 § 47
 § 3
 § 3
 § 47
 § 3